b'\n_START_ARTICLE_\nDennis Joe Reimer\n_START_SECTION_\n\xc5\xbdivljenjepis\n_START_PARAGRAPH_\nJunija 1962 je diplomiral na Voja\xc5\xa1ki akademiji ZDA in postal artilerijski drugi poro\xc4\x8dnik. Istega leta je zaklju\xc4\x8dil orientacijski te\xc4\x8daj za \xc4\x8dastnike poljske artilerije, nato pa je naslednje leto kon\xc4\x8dal \xc5\xa1e rangerski in padalski te\xc4\x8daj v Fort Benningu. Potem je bil pomo\xc4\x8dnik izvr\xc5\xa1nega \xc4\x8dastnika in izvr\xc5\xa1ni \xc4\x8dastnik 20. artilerijskega polka (1963-64) in pomo\xc4\x8dnik bataljonskega svetovalca v Svetovalni ekipi 60 v sklopu MAC-V (1964-65), _NEWLINE_Zatem so ga poslali na napredni te\xc4\x8daj za artilerijske \xc4\x8dastnike v Fort Sillu in Fort Blissu; kon\xc4\x8dal ga je leta 1966 in postal poveljnik \xc4\x8dete C 11. bataljona 3. brigade Trena\xc5\xbenega centra Kopenske vojske ZDA v Fort Benningu. Tu je ostal do leta 1967, ko je postal pribo\xc4\x8dnik poveljnika \xc5\xa0tabnega kolid\xc5\xbea Oboro\xc5\xbeenih sil ZDA. Nato je bil izvr\xc5\xa1ni \xc4\x8dastnik in S-3 2. bataljona 4. artilerijskega polka 9. pehotne divizije (1968-70) in in\xc5\xa1truktor na Poljskoartilerijske \xc5\xa1ole Kopenske vojske ZDA (1970). V letih 1970-71 se je \xc5\xa1olal na Poveljni\xc5\xa1kem in general\xc5\xa1tabnem kolid\xc5\xbeu Kopenske vojske ZDA, potem pa je postal \xc4\x8dastnik za mened\xc5\xbement osebja Sekcije za razporeditev (poljskoartilerijska veja) v sklopu Pisarne za personalne operacije v Washingtonu, D.C. (1971-72), pomo\xc4\x8dnik izvr\xc5\xa1nega \xc4\x8dastnika in pribo\xc4\x8dnik na\xc4\x8delnika G\xc5\xa0 KOV ZDA Creightona W. Abramsa (1972-74), izvr\xc5\xa1ni \xc4\x8dastnik in S-3 divizijske artilerije 4. pehotne divizije (mehanizirane) (1975-76), poveljnik 1. bataljona 27. artilerijskega polka (1976-79) in poveljnik Trena\xc5\xbenega poveljstva 4. pehotne divizije (1978)._NEWLINE_Potem je kon\xc4\x8dal \xc5\xa1olanje na Vojnem kolid\xc5\xbeu KOVZDA (1978-79) in leta 1979 opravil \xc5\xa1e magisterij na Dr\xc5\xbeavnem kolid\xc5\xbeu Shippensburg. Nato je bil namestnik poveljnika in pozneje posebni pomo\xc4\x8dnik poveljnika artilerije 5. korpusa (1979-80), poveljnik artilerije 8. pehotne divizije (mehanizirane) (1980-82), na\xc4\x8delnik \xc5\xa1taba iste divizije (1982-83), namestnik pomo\xc4\x8dnika poveljnika Poljskoartiletijskega centra in \xc5\xa1ole (1983-84), poveljnik artilerije 3. korpusa, na\xc4\x8delnik \xc5\xa1taba elementa KOV ZDA v Kombinirani poljski armadi v Ju\xc5\xbeni Koreji (1986), pomo\xc4\x8dnik na\xc4\x8delnika \xc5\xa1taba, C3/J3 Poveljstva kombiniranih sil Ju\xc5\xbene Koreje in ZDA (1986-88), poveljnik 4. pehotne divizije (1988-90), namestnik na\xc4\x8delnika \xc5\xa1taba KOVZDA za operacije in na\xc4\x8drte ter vi\xc5\xa1ji \xc4\x8dlan KOV ZDA v voja\xc5\xa1kem \xc5\xa1tabnem komiteju ON (1990-91), namestnik na\xc4\x8delnika General\xc5\xa1taba Kopenske vojske ZDA (1991-93), poveljnik Poveljstva sil Kopenske vojske ZDA 81993-95) in na\xc4\x8delnik General\xc5\xa1taba Kopenske vojske ZDA (1995-99). Avgusta 1999 se je upokojil iz aktivne voja\xc5\xa1ke slu\xc5\xbebe.'